open-index/open-wikipedia-markdown huggingface dataset:
מרצדס-בנץ L 319

**מרצדס-בנץ L 319** (בגרמנית : **Mercedes-Benz L 319**) הם מספר דגמים של כלי רכב מסחריים מתוצרת יצרנית הרכב הגרמנית **[[מרצדס-בנץ]]**, אשר יוצרו בין השנים 1968–1955 בגרמניה.

בנוסף, בין השנים 1968–1967 הורכבו דגמי "מרצדס-בנץ L 319" באיראן על ידי יצרנית כלי הרכב המסחריים איראן חודרו דיזל ברישיון מרצדס.

## תצורות "מרצדס-בנץ L 319"
* מסחרית
* טנדר
* מיניבוס (יוצר עד שנת 1961)
* כבאית

## "מרצדס-בנץ L 319"
* מנוע קדמי
* מנועי דיזל
* סוג הנעה: הנעה אחורית

## גלריה

קובץ:Mercedes l319 s sst.jpg | "מרצדס-בנץ L 319"
קובץ:1960 Mercedes Benz L319D (12403935634).jpg | "מרצדס-בנץ L 319", שנת 1960 - טנדר
קובץ:MB L319 Pritsche.jpg | "מרצדס-בנץ L 319" - טנדר
קובץ:MB 319 -2.jpg | "מרצדס-בנץ L 319"
קובץ:Kristianstad GP28 - Mercedes-Benz L407.jpg | "מרצדס-בנץ L 319"
קובץ:Mercedes l319 sst.jpg | "מרצדס-בנץ L 319"
קובץ:Mercedes L319 BW 2.JPG | "מרצדס-בנץ L 319"
קובץ:Mercedes-Benz O319 at Schaffen-Diest 2016.jpg | "מרצדס-בנץ L 319"
קובץ:O 319 D 20180923 113416911.jpg | "מרצדס-בנץ L 319" - מיניבוס



קובץ:1966 Mercedes-Benz L408slash28 pic-005.JPG | "מרצדס-בנץ L 319", שנת 1966 - כבאית
קובץ:1966 Mercedes-Benz L408slash28 pic-003.JPG | "מרצדס-בנץ L 319", שנת 1966 - כבאית
קובץ:Zuzenhausen - Feuerwehr Ilvesheim - Mercedes-Benz L 319 D - MA-HL 8 - 2016-07-24 16-25-28.jpg |"מרצדס-בנץ L 319" - כבאית


## ראו גם
* מרצדס-בנץ
* מרצדס-בנץ O309
* מרצדס-בנץ MB100
* מרצדס-בנץ T2

## קישורים חיצוניים
* 

* 
* אתר מרצדס-בנץ העולמי

## הערות שוליים

קטגוריה:מכוניות מסחריות
קטגוריה:מיניבוסים
קטגוריה:טנדרים
קטגוריה:כבאיות
קטגוריה:דגמי מכוניות שהושקו ב-1955
L 319
קטגוריה:כלי רכב גרמניים
קטגוריה:כלי רכב המורכבים באיראן
רוק-א-פלה רקורדס

**רוק-א-פלה רקורדס** (באנגלית: **Roc-A-Fella Records**) היא חברת תקליטי היפ הופ אמריקאית, שנוסדה על ידי הראפר האמריקאי ג'יי זי, יחד עם אנשי העסקים דמון דאש וכרים בורק בשנת 1995.

החברה נוסדה בשנת 1995, כלייבל עצמאי, עבור הפצת אלבום הבכורה של הראפר ג'יי זי. לאחר שנדחה הלייבל על ידי מספר חברות תקליטים עיקריות, ג'יי זי, דמון דאש וכרים בורק הקימו את הלייבל תחת חסותה של חברת ההפצה פריוריטי רקורדס . אף על פי שאלבום הבכורה של ג'יי זי לא השיג הצלחה מסחרית, הנפיק מספר להיטים ובכך ביסס את ג'יי זי במיינסטרים של סצנת ההיפ הופ האמריקאית.

בספטמבר 2012, חברת התקליטים טוף סיטי  הגישה תביעה בעילה של הפרת זכויות יוצרים על ידי רוק-א-פלה, בנימוק כי החברה שילמה להם כ-62,500 דולר על מנת לדגום את שירו של אדי בו, "Hook and Sling, Part 1", בשיריו של קניה וסט, "Who Will Survive America" ו-"Lost in the World", ואף על פי כן, טענה טוף סיטי כי יוניברסל מיוזיק גרופ ורוק-א-פלה "נכשלו וסירבו להתקשר בהסכמי רישיון כתובים", שהיוו את השימוש בשיר. בעקבות כך, הכריז ג'יי זי בשנת 2013 על פירוק החברה, ומיזוגה עם חברת רוק ניישן, שהוקמה על ידי ג'יי זי מספר שנים לפני כן, ב-2008.

## קישורים חיצוניים
* 

## הערות שוליים

קטגוריה:היפ הופ: חברות תקליטים
Broken & Beautiful

"**Broken & Beautiful**" הוא סינגל של זמרת הפופ האמריקאית קלי קלרקסון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי מרשמלו
קטגוריה:שירים שנכתבו על ידי סטיב מק
קטגוריה:שירים שנכתבו על ידי פינק
קטגוריה:שירים שהופקו על ידי סטיב מק
קטגוריה:שירים מסרטי קולנוע
קטגוריה:שירים על יופי
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אלקטרה רקורדס
ונוקובו

**נפת ונוקובו** (ברוסית: **район Внуково**) היא נפה במחוז המערבי של העיר הפדרלית מוסקבה שברוסיה. שטחה 16.91 קמ"ר ואוכלוסייתה מונה 25,783 תושבים (2020).

נפת ונוקובו מורכבת משני חלקים, המופרדים על ידי שטחו של המחוז האדמיניסטרטיבי של מוסקבה החדשה: היישוב הקודם עם שדה התעופה, קיבל מעמד של יישוב מסוג עירוני בשנת 1947.

ביוני 2011, לאחר חתימת הסכם על גבול בין מוסקבה ומחוז מוסקבה, הותאם גבול הנפה.

## אתרים ראויים לציון
* נמל התעופה הבינלאומי ונוקובו
* מלון DoubleTree by Hilton Moscow - Vnukovo Airport
* תחנת המטרו איירפורט ונוקובו

## קישורים חיצוניים

* 

קטגוריה:מוסקבה: נפות
אוברוצ'בסקי

**נפת אוברוצ'בסקי** (ברוסית: **Обручевский район**) היא נפה במחוז הדרום-מערבי של העיר הפדרלית מוסקבה שברוסיה. שטחה הוא 6.1094 קמ"ר ואוכלוסייתה מונה 87,458 תושבים (2020).

## אתרים ראויים לציון
* אוניברסיטת הידידות בין העמים של רוסיה
* מכון פושקין
* האוניברסיטה הרפואית הלאומית לרפואה 
* אוניברסיטה רוסית ממלכתית לגאולוגיה 
* המרכז הלאומי למחקר רפואי למיילדות, גינקולוגיה ופרינטולוגיה ע"ש קולקוב
* קניון ריו לנינסקי
* מתחם מגורים "דיריז'בל"

## קישורים חיצוניים

* 

קטגוריה:מוסקבה: נפות
Without You (מיני-אלבום)

**Without You** (בעברית: **בלעדיך**) הוא המיני-אלבום הרביעי של הזמר-יוצר האמריקאי לאוב. האלבום יצא לאור ב-24 ביוני 2020, על ידי חברת התקליטים AWAL. מתוך האלבום יצא סינגל.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים באנגלית
המיטב (אלבום של דני סנדרסון)

**דני סנדרסון: המיטב** הוא אלבום אוסף המאגד שירים בולטים שהקליט הזמר דני סנדרסון. האלבום יצא לאור בשנת 2006 וכולל 36 שירים מכל הקריירה של סנדרסון.

## רשימת רצועות

## קישורים חיצוניים

קטגוריה:אלבומי דני סנדרסון
קטגוריה:אלבומי חברת NMC יונייטד אנטרטיינמנט
קטגוריה:אלבומים בעברית
מרצדס-בנץ T2

**מרצדס-בנץ T2** (בגרמנית: **Mercedes-Benz T2**) הם קשת רחבה של דגמים במספר תצורות של כלי רכב מסחריים מתוצרת יצרנית הרכב הגרמנית מרצדס-בנץ, אשר יוצרו בין השנים 1967–1996 בגרמניה.

בין השנים 1971–1997 יוצרו בספרד על ידי **Mercedes-Benz España**.

בנוסף, יוצרו דגמי "מרצדס-בנץ T2" בארגנטינה (1969–1990) ווונצואלה (1969–1978).

בין השנים 1969–2000 הורכבו דגמי "מרצדס-בנץ L 319" באיראן על ידי יצרנית המכוניות האירנית איראן חודרו דיזל ברישיון מרצדס.

## תצורות "מרצדס-בנץ L 319"
* מסחרית.
* טנדר (בתצורות: קבינה קונבנציונלית, קבינה כפולה).
* מיניבוס.
* כבאית.
* אמבולנס.

## "מרצדס-בנץ L 319"
* מנוע קדמי
* סוג מנועים: מנועי בנזין, מנועי דיזל
* סוג הנעה: הנעה אחורית

## דורות "מרצדס-בנץ T2"
* דור ראשון – יוצר בין השנים 1967–1986.
* דור שני – יוצר בין השנים 1986–1996.

### דגמים
#### מנועי דיזל
* "406 D" – יוצר בין השנים 1967–1974
* "407 D" – יוצר בין השנים 1974–1986
* "408 D" – יוצר בין השנים 1967–1986
* "508 D" – יוצר בין השנים 1986–1968
* "608 D" – יוצר בין השנים 1968–1986
* "613 D" – יוצר בין השנים 1977–1986

#### מנועי בנזין
* "408" – יוצר בין השנים 1967–1974
* "409" – יוצר בין השנים 1974–1982
* "410" – יוצר בין השנים 1982–1986

## גלריה

קובץ:Mercedes t2 doka sst.jpg | "מרצדס-בנץ T2"
קובץ:Mezzi per le consegne Cosimar.jpg | "מרצדס-בנץ T2"
קובץ:Mannschaftslastwagen der Fachgruppe.jpg | "מרצדס-בנץ T2", דור שני
קובץ:1976 Mercedes-Benz L 409 (15114053541).jpg | "מרצדס-בנץ T2", שנת 1976
קובץ:Mercedes t2 neu sst.jpg | "מרצדס-בנץ T2"
קובץ:Mercedes T2 (505830881).jpg | "מרצדס-בנץ T2"
קובץ:Mercedes t2 sst.jpg | "מרצדס-בנץ T2"
קובץ:1984 Mercedes-Benz (T2) (4864622008).jpg | "מרצדס-בנץ T2", שנת 1984
קובץ:THW OV Naumburg (Saale).jpg | "מרצדס-בנץ T2"
קובץ:Mercedes Wanne Polizei Berlin.JPG | "מרצדס-בנץ T2" – ניידת משטרה במשטרת ברלין
קובץ:DB 614 Auwärter-Teamstar hl.jpg | "מרצדס-בנץ T2" – מיניבוס
קובץ:Former London & Country Mercedes Bus, M461 JPA (8589102641).jpg | "מרצדס-בנץ T2" – מיניבוס
קובץ:Green Bus Services bus 2 (L327 CHB) 1993 Mercedes-Benz 811D (T2 Mk2) Marshall C16, Wolverhampton, 25 July 2008.jpg | "מרצדס-בנץ T2" – מיניבוס
קובץ:Fire Engine of Schwertberg.jpg | "מרצדס-בנץ T2", דור ראשון – כבאית
קובץ:GW-W FF Maintal.JPG | "מרצדס-בנץ T2", דור שני – כבאית
קובץ:Rettungswagen MB 508D.jpg | "מרצדס-בנץ T2", דור ראשון – אמבולנס
קובץ:Arzttruppwagen.jpg| "מרצדס-בנץ T2", דור שני – אמבולנס


## ראו גם
* מרצדס-בנץ
* מרצדס-בנץ O309
* מרצדס-בנץ MB100
* מרצדס-בנץ L 319
* מרצדס-בנץ טרווגו
* מרצדס-בנץ W153

## קישורים חיצוניים

* 
* אתר מרצדס-בנץ העולמי

## הערות שוליים

קטגוריה:מכוניות מסחריות
קטגוריה:מיניבוסים
קטגוריה:טנדרים
קטגוריה:כבאיות
קטגוריה:דגמי מכוניות שהושקו ב-1967
T2
קטגוריה:כלי רכב גרמניים
קטגוריה:כלי רכב המורכבים באיראן
קטגוריה:כלי רכב המיוצרים בספרד
קטגוריה:כלי רכב המורכבים בוונצואלה
קטגוריה:כלי רכב המורכבים בארגנטינה
האלבומים המקוריים (אלבום של דני סנדרסון)

**האלבומים המקוריים** הוא מארז תקליטורים (אנתולוגיה) של הזמר דני סנדרסון, שיצא בשנת 2008 על ידי חברת NMC.

## תכולת המארז
האלבומים הכלולים במלואם במארז לפי סדר כרונולוגי:
# **[[גודל טבעי]]** (1982) (אורך: 34:19)
# **[[חף מפשע (אלבום)|חף מפשע]]** (1984) (אורך: 38:25)
# **[[חכם על קטנים]]** (1987) (אורך: 35:02)
# **[[קופץ לשניה]]** (1990) (אורך: 38:25)

## קישורים חיצוניים

* המארז, באתר Discogs

קטגוריה:אלבומי דני סנדרסון
קטגוריה:אלבומי חברת NMC יונייטד אנטרטיינמנט
אזור התעשייה נוה דקלים

**אזור התעשייה בנוה דקלים** היה אזור תעשייה שהיה בדרום מזרח ההתנחלות נוה דקלים ושימש את תושבי גוש קטיף כמקור הכנסה עיקרי.

באזור התעשייה היו כ-13,000 מ"ר אשר שימשו למטרות תעשייה, במקום היו מפעלים של תעשייה קלה, ובהם בית אריזה, נגריות, מוסך, מפעל חרושת קטיף, מפעל מיצים "פרי קטיף", בית-דפוס וסופרמרקט גדול.

בגלל הקרבה של אזור התעשייה לערים פלסטיניות בעלי ועובד המפעלים סבלו לאורך השנים מצלפים פלסטינים מחאן-יונס שירו לעבר השוהים באזור התעשייה וכן לעבר בעלי העסקים.

## היסטוריה
במאי 2001 הודיע צה"ל כי סיכל פיגוע באזור התעשייה בנוה דקלים, על ידי מחבל שבא מכיוון פרוורי חאן יונס ונורה בעת שהלך לכיוון אזור התעשייה.

ב-2 בספטמבר 2001 התרחש במקום קרב יריות בין כוחות צה"ל לפלסטינים אשר שהו בסמוך לאזור התעשייה.

מספר שבועות לאחר מכן, ב-29 סספטמבר 2001 נורו כ-2 ררנ"טים לעבר אזור התעשייה, כמה דקות לאחר האירוע פורסם כי לא היו נפגעים בנפש ואף ככל הנראה גם לא היה נזק לרכוש באזור התעשייה.

בינואר 2005 נאלצו כוחות צה"ל לפנות מספר שוטרים פלסטינים בעקבות כעס שהובע על ידי המתנחלים בנוה דקלים, דבר זה בא לאחר שכ-100 מתושבי הגוש הגיעו למעבר תופאח בסמוך לאזור התעשייה בנוה דקלים, המתנחלים התעמתו עם השוטרים אשר הוצבו בקרבת מקום, מספר מקורות אשר דיווחו כי צה"ל היו מאוד מוטרדים מהאירוע וההתנהגות של המתנחלים באזור התעשייה שהגיעו למקום בעת שהתקיים בו מפגש ביטחוני של קצינים ישראלים ופלסטינים. לטענת צה"ל המתנחלים למעשה "פוצצו" את המפגש בכך שהוציאו את האוויר של הצמיגים של מכניות הקצינים ואף הרעישו כדי להקשות על השיחה בין הצדדים.

בסוף יוני 2005 גילה צה"ל מנהרה אשר נחפרה מאזור חאן יונס לעבר אזור התעשייה של נוה דקלים, מטרתה של המנהרה הייתה ככל הנראה להחדיר מחבלים לאזור או לשמש כמנהרת הברחה לאמצעי לחימה.

אחת הבעיות של עובדי ובעלי המפעלים לקראת ביצועה של תוכנית ההתנתקות הייתה העובדה שחלק מעובדי המפעלים היו פלסטינים דבר אשר יאלץ את מנהלי המפעל לגייס עובדים אחרים, בעיה נוספת אשר הקשה על התעשיינים לא יודעים אפילו היכן יאחסנו את הציוד ואת המכונות בתקופת המעבר בין הפינוי של הגוש ויחד איתו אזור התעשייה עד מציאת מקום קבע לאחסן את הציוד וכן שטח למפעל חדש.

אחד מהפתרונות אשר הוצעו כפיצוי לפינויו של אזור התעשייה היה להעתיק את אזור התעשייה שהיה בנוה דקלים לאזור התעשייה הדרומי של אשקלון וזאת במקביל להעברתם של עוד מבנים מהגוש או בניית חלופות למבנים אשר היו בו (בהם בין בניית מתנ"ס חדש למתיישבים מקוואות ואף הקצאת שטח לרצועת חוף פרטית לטובת המפונים).

## קישורים חיצוניים
* 
## הערות שוליים

קטגוריה:ישראל: אזורי תעשייה
קטגוריה:נוה דקלים
Jesus Walks

**Jesus Walks** (בעברית: **[[ישו]] הולך**) הוא סינגל שהוקלט על ידי הראפר האמריקאי קניה וסט, מתוך אלבום הבכורה שלו, The College Dropout. השיר יצא לאור ב-25 במאי 2004, על ידי חברות התקליטים רוק-א-פלה רקורדס ודאף ג'אם, כסינגל הרביעי מתוך האלבום.

## רקע וכתיבה
השיר הוא שיר היפ הופ וגוספל המלווה במקצב מיד-טמפו, שנכתב על ידי וסט עצמו, בשיתוף עם אמן ההיפ הופ האמריקאי ריימפסט , המלחין האמריקאי כרטיס לונדי והכנרת הישראלית מירי בן-ארי, והופק על ידי וסט. השיר הוא מעין תיאור רוחני, שבו וסט דן כיצד ישו "הולך" עם כל אנשים מכל הסוגים, חוטא וצדיק כאחד. כחלק מתיאור זה, הבית הרעיוני הראשון של השיר מסופר דרך עיניו של סוחר סמים המהרהר ביחסיו עם אלוהים. על פי הדיווחים, וסט היה זקוק ליותר מחצי שנה כדי לקבל השראה לכתיבת הבית השני של השיר. כמו כן, וסט משתמש בשיר כדי להביע את השקפותיו הביקורתיות על האופן בו נראה שהתקשורת נרתעת משירים העוסקים בענייני אמונה, בעודה מעודדת שירים הדנים באלימות, בסקס ובסמים לא חוקיים.

## ביקורת
השיר זכה לשבחים רבים מצד מבקרי המוזיקה על התחבקותה הגלויה של אמונה אל מול תעשיית המוזיקה החילונית בשיר, בעוד רבים הביעו את תדהמתם ששיר דתי כה גלוי התחבק על ידי הרדיו. בסקירה של האלבום The College Dropout, תיאר מגזין וילג' ווייס את השיר כ"יצירת מופת". מסקר המוזיקה של מגזין Stylus, ג'וש לאב, ציין את השיר כ"שיר הטוב ביותר באלבום כולו", ושיבח את שילוב מאפייני הגוספל בשיר. גם עיתון לוס אנג'לס טיימס ציינו את השיר לחיוב, כ"נקודת השיא של האלבום", ושיבחו את מקצב בתופים באלבום, המשמש, לדברם, כ"גיבוי מושלם להגותו של וסט על הטעויות שלו, כמו גם הנטייה של ההיפ הופ להתמקד בנושאים שליליים". גם מגזין PopMatters ציין את השיר בחיוב, באומרו כי השיר הוא ה"סינגל הטוב ביותר בשנה".

## הצלחה
השיר הופיע לראשונה במצעד שירי ה-R&B\היפ הופ במקום ה-74. לאחר שישה חודשים הגיע לשיאו במקום השני, ושהה במצעד למשך כשבועיים. כמו גם, הופיע השיר לראשונה במקום ה-25 במצעד שירי הראפ, ובשיאו הגיע למקום השלישי. במצעד הבילבורד הוט 100, הגיע השיר בשיאו למקום ה-11. על אף הצלחתו המתונה במצעדים, השיר היה לאחד הלהיטים הגדולים של וסט, ובשנת 2005 זכה בפרס גראמי לשיר הראפ הטוב ביותר.

## וידאו קליפים
לשיר נוצרו סך של כשלושה וידאו קליפים נפרדים, בעוד שניים מתוכם מומנו על ידי וסט עצמו. שלושתם הוקרנו בבכורה ב-21 ביוני 2004 בפסטיבל הסרטים טרייבקה, שם הסביר וסט כי השיר "מעורר כל כך הרבה רגש. ארבע דקות של דימויים מגבילות את הרעיונות שאתה אמור לתת לשירים, אז הייתי צריך ליצור שלושה וידאו קליפים". הווידאו קליפים זכו במספר פרסים ומועמדויות: שתי מועמדויות בטקס פרסי הווידאו קליפים של MTV לווידאו קליפ השנה והווידאו קליפ הטוב ביותר של אמן זכר, בעוד הצליח לזכות בפרס השני. בטקס פרסי ה-BET, זכה השיר בפרס וידאו קליפ השנה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי מייקל האוסמן
קטגוריה:שירים נגד שנאת זרים וגזענות
קטגוריה:שירים על ישו
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת רוק-א-פלה רקורדס
לב שומע

ממוזער|מנכ"ל הארגון, הרב אליאב מילר
**לב שומע** הוא ארגון חינוכי חרדי העוסק במתן ייעוץ, הכוונה וסיוע לתלמידי ישיבות, תלמידות סמינרים, הורים ואנשי חינוך. הארגון מפעיל קווי ייעוץ, מערך הכשרות ומחלקות להשמה במסגרות חינוכיות.

בראשות הארגון עומדים ראש ישיבת חברון הרב דוד כהן; ראש ישיבת ארחות תורה וחבר מועצת גדולי התורה הרב שרגא שטינמן; וראש ישיבת פוניבז' הרב חיים פרץ ברמן.

## היסטוריה
הארגון הוקם בשנת 1999 (ה'תשנ"ט) בעידודם של הרב יוסף שלום אלישיב והרב אהרן יהודה ליב שטינמן. בתחילת דרכו פעל הארגון תחת חסותו של ארגון "לב לאחים". במהלך השנים כיהנו בנשיאות הארגון הרב חיים קניבסקי והרב גרשון אדלשטיין.

בשנת 2017 (ה'תשע"ט) נרשם הארגון כעמותה עצמאית נפרדת מ"לב לאחים", ובשנת 2019 החל לפעול באופן עצמאי לחלוטין. עם היפרדותו, הוקמו בארגון מחלקות שונות לטיפול בתחומי החינוך והסיוע לצעירים, הורים ומחנכים.

## תחומי פעילות
הארגון מפעיל מספר מחלקות המעניקות מענה לאוכלוסיות שונות במגזר החרדי:

### ייעוץ והכוונה

**מוקד טלפוני:** הארגון מפעיל קווי ייעוץ נפרדים לבחורי ישיבות ולבנות סמינר. המוקד מיועד לבני נוער הזקוקים לייעוץ, עידוד או חיזוק בנושאי היומיום, ואינו מיועד בהכרח למקרי נשירה. המוקד פועל בשעות הערב, ומפעיל מענה חירום 24 שעות ביממה בימות החול. בעיתות חירום מופעל קו ייחודי אליו מצטרפים אנשי מקצוע ומומחים. כמו כן, ניתן במוקד ייעוץ להורים ולצוותי הוראה.

**מרכז ייעוץ:** מרכז המעניק ייעוץ אישי לבנים, בנות, הורים ומחנכים.

**ליווי ומעקב ("מקדמים בקהילה"):** מערך פעילים המלווים באופן אישי בחורי ישיבות בפגישות פרונטליות לתקופות קצובות, בהתאם לצורך.

### השמה ושיבוץ
הארגון מפעיל מרכז הכוון ("שיבוץ") המסייע במציאת מסגרות לימודים:

**הכוון וסידור ישיבות:** סיוע במציאת ישיבות וסמינרים לנערים ונערות המתקשים להתקבל למוסדות או זקוקים להתאמת מסגרת ייחודית.

**הכוון טיפולי:** הפניה לאנשי מקצוע בתחום בריאות הנפש עבור הורים ובני נוער, כולל מעקב אחר יעילות הטיפול.

### מרכז ההכשרות
"לב שומע" מקיים קורסים והכשרות לרבנים, הורים, אנשי צוות ופעילים קהילתיים, במטרה להרחיב את הידע המקצועי-חינוכי. בין היתר מתקיימים קורסים להכשרת אברכים לחונכות וסיוע לנוער. בנוסף, מפעיל הארגון את תוכנית **"והגדת לבנך"** – מפגשי הדרכה קהילתיים להורים ורבנים בנושאי מוגנות והכנה לגיל ההתבגרות.

### תוכניות מיוחדות
**מרכז 'ליבנו' (לבני חו"ל):** פרויקט המיועד למשפחות עולים (בעיקר מארצות הברית) המתגוררות בישראל. הפרויקט מסייע בגישור על פערים תרבותיים ואתגרים חינוכיים מול המוסדות הישראליים והילדים הגדלים בארץ. המענה כולל קו ייעוץ להורים והדרכת מורים בבתי הספר לקליטה ופתיחות מול נוער זה.

**מרכז 'אחריות':** תוכנית לחיזוק יכולות אישיות בקרב בני ישיבות באמצעות סדנאות לפיתוח ערכים, הפועלת בשיתוף פעולה עם הישיבות. התוכנית כוללת ליווי במעבר מישיבה קטנה לישיבה גדולה (כולל כנס שנתי למסיימי ישיבות קטנות) והפעלת חונכים בתלמודי תורה.

**טיפול בנוער נושר:** מוקד מקצועי ייעודי לטיפול בבעיות נשירה בקרב בני ישיבות ובנות סמינר.

**לב שומע בקהילה:** הפעלת חונכים בשכונות לאיתור וטיפול בנערים הזקוקים לליווי.

## כנסים ופרסומים
הארגון מפיק עלונים וגיליונות הכוללים מאמרים וראיונות בנושאי חינוך, המיועדים לבני ישיבות, לצוותי הוראה ולרבנים.

מדי שנה מקיים הארגון כנסים וימי עיון, שהמרכזי שבהם הוא **ועידת עולם הישיבות** הנערכת במוצאי חג הפסח בהשתתפות ראשי ישיבות ורבנים.

## קישורים חיצוניים
*
*
*
* 
* 
* 

## הערות שוליים

קטגוריה:ארגונים תורניים בישראל
קטגוריה:ישראל: עמותות
קטגוריה:יהדות חרדית בישראל: חינוך
מנחה לסערה

**מנחה לסערה** (בספרדית: **Ofrenda a la tormenta**) הוא סרט ספרדי-גרמני משנת 2020 בבימויו של פרננדו גונזלס מולינה, שנכתב על ידי לואיסו ברדחו ודולורס רדונדו ובכיכובם של מרתה אטורה, לאונרדו סברגליה ופאקו טוס. זהו הפרק השלישי והאחרון בטרילוגיית בסטאן, אחרי **[[השומר הבלתי נראה (סרט)|השומר הבלתי נראה]]** ו**[[מורשת העצמות]]**.
## תקציר עלילת הסרט
המפקחת אמיה סלסאר וצוותה חוקרים מקרי מוות בעריסה של תינוקות, כאשר נאמר שהייתה למפקחת אחות תאומה שמתה מוות בעריסה. גם בחלק זה אמא מעורבת, היא בורחת מבית החולים,בהיעדר גופה, המפקחת מסרבת להאמין שהיא אכן מתה. בחיפושה אחר האמת המפקחת מתעמתת עם מקורות הסיוטים שלה כשהיא חושפת את הסודות האפלים ביותר של עמק בסטאן.

## שחקנים ודמויות
* מרתה אטורה כאמאיה סלסאר
* לאונרדו סברגאליה כחואז מרקינה
* פאקו טוס כד"ר סן מרטין, פתולוג
* אלווארו סרוונטס כברגאסטגי
* פדרו קסבלנק כמפקח כללי
* מרתה לראדה כיולנדה ברואטה
* אנה וגנר כפינה הידאלגו
* אלווירה מינגס כפלורה סלסאר
* ננה כחונאן
* אימאנול אריאס כהאב סרסולה
* סוסי סנצ'ז כרוסאריו
* בן נורת'ובר כג'יימס
* אליסיה סנצ'ז כאלנה אוצ'ואה
* קולין מקפרלן כאלוסיוס
* אלפרדו ויה כמפקח קלמוס
* אדוארדו רוסה כתת-פקח גוניי

## שחרור
הסרט היה אמור לצאת לאקרנים אך בעקבות התפרצות נגיף הקורונה בספרד יציאתו נדחתה ולבסוף שוחרר ב-24 ביולי 2020 ברשת נטפליקס.

## קישורים חיצוניים

## הערות שוליים

קטגוריה:סרטים בבסקית
קטגוריה:סרטים בספרדית
קטגוריה:סרטי 2020
קטגוריה:סרטי מתח ספרדיים
קטגוריה:סרטי מותחן פסיכולוגיים
קטגוריה:סרטי פשע ספרדיים
קטגוריה:סרטי דרמה ספרדיים
קטגוריה:סרטים שיציאתם נדחתה בעקבות מגפת הקורונה
קטגוריה:סרטים שיצאו ישירות בפורמט לצפייה ביתית
מגמות (כתב עת)

**מגמות** הוא כתב העת הוותיק ביותר בישראל בתחום מדעי החברה, ונחשב למוביל בתחומו מבין כתבי העת בשפה העברית.
## היסטוריה
מגמות יוצא לאור החל משנת 1949 על ידי מכון סאלד. במסגרת הסכם שיתוף פעולה בין האוניברסיטה הפתוחה ומכון סאלד כתב העת יצא לאור במשותף על ידי שני המוסדות, בשנים 2015–2020.

מגמות הוא כתב עת אקדמי שפיט. המאמרים המתפרסמים בכתב העת עוסקים במגוון התחומים המתקשרים למדעי החברה, ועל כן הוא בינתחומי במהותו. מבחינת סגנונם המחקרי של המאמרים, הוא כולל הן מחקרים כמותיים, והן איכותניים; הן תאורטיים, והן יישומיים.

עורכות כתב העת הן פרופ' עדנה לומסקי-פדר מהאוניברסיטה העברית בירושלים, ופרופסור תמר הרמן מהאוניברסיטה הפתוחה.

## קישורים חיצוניים

* מגמות באתר JSTOR

## הערות שוליים

קטגוריה:מדעי החברה
קטגוריה:ישראל: כתבי עת מדעיים
קטגוריה:כתבי עת לפסיכולוגיה
קטגוריה:כתבי עת במדעי החברה
אולגה ליובימובה

**אולגה בוריסובנה ליובימובה** (ברוסית: **Ольга Борисовна Любимова**; נולדה ב-31 בדצמבר 1980) היא שרת התרבות של הפדרציה הרוסית, שמונתה ב-21 בינואר 2020 עם כינון ממשלת מישוסטין הראשונה. לפני מינויה לשרה, כיהנה ליובימובה כסגנית שר התרבות מאז 2015 וכראש מחלקת הקולנוע של משרד התרבות מאז 2018.

## ביוגרפיה

היא בתו של בוריס ליובימוב (כיום נשיא בית הספר למשחק על שם מיכאיל שצ'פקין) ונכדתו של השחקן הנודע וסילי קצ'לוב. לאחר הרשמה לא נעימה לתיכון אורתודוקסי אותו תשווה בהמשך למחנה אימונים באל-קאעידה, ליובימובה סיימה את לימודיה באוניברסיטת מוסקבה עם תואר בעיתונאות ולמדה תיאטרון במכון הרוסי לאמנויות התיאטרון.

מאז שנות האלפיים היא עבדה לעיתים קרובות בטלוויזיה בערוצים TV3 וברוסיה-תרבות, כשהיא עבדה על תוכניות כולל "לוח שנה אורתודוקסי" ו"מבט". היא הייתה ראש מנהלת התוכניות החברתיות והעיתונאיות של הערוץ הראשון מאז 2016.

מינויה לשרת התרבות היה שנוי במחלוקת בשל פוסטים שלה מ-LiveJournal שנערכו, בהם אמרה בעבר שהיא "לא יכולה לסבול ללכת לתערוכות, מוזיאונים, אופרה" והסבירה כי "הייתי במוזיאון הבריטי, הגלריה הלאומית וכמה תריסר מוזיאונים אירופיים ורוסיים יותר ומצאתי שבזבזתי את זמני שם". עם זאת, היא קיבלה תמיכה ממבקר הקולנוע אנטון דולין, שאמר "היא אוהבת תרבות, או לפחות, קולנוע".

ב-6 במאי 2020 הודיעה דוברת משרד התרבות כי ליובימובה נמצאה חיובית ל-COVID-19, אך המחלה היא קלה והיא לא נזקקה לאשפוז. ב-14 במאי התאוששה וחזרה לתפקידה במשרד התרבות.

## קישורים חיצוניים

* 

## הערות שוליים

קטגוריה:בוגרי אוניברסיטת מוסקבה
קטגוריה:חברי מפלגת רוסיה המאוחדת
קטגוריה:שרות ממשלה
קטגוריה:סגל ערוץ 1 הרוסי
קטגוריה:סגל VGTRK
קטגוריה:סגל ערוץ TV3 הרוסי
קטגוריה:בוגרות אוניברסיטת מוסקבה
קטגוריה:פוליטיקאיות רוסיות
קטגוריה:שרי ממשלת רוסיה
קטגוריה:שרי תרבות
קטגוריה:רוסיות שנולדו ב-1980
קטגוריה:רוסים שנולדו ב-1980
מורשת העצמות

**מורשת העצמות** (בספרדית: **Legado en los huesos**) הוא סרט מותחן פשע על טבעי בבימויו של פרננדו גונזלס מולינה. הסרט הוא סרט המשך לסרט המותחן משנת 2017 השומר הבלתי נראה. זהו גם הסרט השני בטרילוגיית בסטאן והוא עיבוד המבוסס על הרומן באותו שם מאת דולורס רדונדו. הסרט יצא בספרד באוקטובר 2019 והוזרם באמצעות נטפליקס ב-17 באפריל 2020. נטפליקס חשפה את הטריילר הרשמי של הסרט ב-12 באפריל 2020 והסרט זכה לביקורות מעורבות של מבקרים. הסרט הוקרן בבכורה בפסטיבל הסרטים Sitges ב-5 בדצמבר 2019.
## תקציר עלילת הסרט
אמיה סלסאר חוזרת לעמק בסטאן (Baztán) כדי לחקור התאבדויות שיש להן דפוס מסתורי צורם. היא מאמינה כי מקרה ההתאבדות קשור לתיק רצח שפתרה בצפון ספרד שנה לפני כן. סלסאר, שילדה כעת תינוק, חוזרת כבלשית שמובילה את החקירה. כשבמקביל, עליה להתמודד עם אתגריה של אמה המעצבנת והמטרידה מאוד רוסאריו.

## שחקנים ודמויות
* מרתה אטורה כאמיה סלסאר
* אלווירה מינגז כפלורה סלסאר, אחותה הבכורה של אמיה
* פרנצסק אורלה כפרמין מונטס
* מירן גזטנאגה כרוסאריו, אמה של אמיה
* לאונרדו סברגליה כחואז מרקין
* אלווארו סרוונטס כרופא
* איטזיאר אייזפורו כדודה אנגראסי
* נן בתפקיד חונן אטקסייד
* מיגל פרננדס כאביה של אמיה
* פדרו קסבלנק כהמפקח הכללי
* קולין מקפרלן בתפקיד אלואיוס דופרי
* בן נורת'ובר כמו ג'יימס
* פאקו טוס כד"ר סן מרטין
* מנולו סולו כדוקטור בוסטררה
* ראמון באראה בתפקיד אלפונסו אלווארז דה טולדו
* פטרישיה לופז ארנאז בתפקיד רוזאורה סלסאר
* מרתה לראדה

## סרט המשך
סרט ההמשך לסרט זה שכותרתו מנחה לסערה היה אמור לצאת לאקרנים ב-27 במרץ 2020, אך שחרורו התעכב בשל מגפת COVID-19 בספרד. זהו הסרט האחרון בטרילוגיית בסטאן ובמקום להיות מוקרן בקולנוע הועלה לצפייה ישירה בשרתי נטפליקס.

## קישורים חיצוניים

## הערות שוליים

קטגוריה:סרטי 2019
קטגוריה:סרטי מותחן פסיכולוגיים
קטגוריה:סרטי מסתורין ספרדיים
קטגוריה:סרטי מתח ספרדיים
קטגוריה:סרטי פשע ספרדיים
קטגוריה:סרטים בספרדית
קטגוריה:סרטים ספרדיים
קטגוריה:סרטים בבסקית
רוס הלבנה (תנועה)

**רוס הלבנה** (בבלארוסית: **Белая Русь**) היא תנועה ציבורית בבלארוס שנוסדה ב-17 בנובמבר 2007 כדי לתמוך בנשיא אלכסנדר לוקשנקו. מאז הודיעו מנהיגי הארגון באופן קבוע כי הם מוכנים להפוך למפלגה פוליטית. הנשיא לוקשנקו לא התנגד בתוקף לרעיון ואמר "ובכן, אם הם מוכנים, תנו להם להיות מפלגה, אני לא מתנגד לזה. להפך, אני אתמוך בזה כי הם פטריוטים. אבל לא הייתי ממליץ להם להזדרז." המפלגה מבוססת על רעיון חזית העם הרוסית שייסד ולדימיר פוטין ברוסיה. אין לה אידאולוגיה אמיתית מחוץ לתמיכה מוחלטת בלוקשנקו. מנהיג התנועה הוא שר החינוך לשעבר של בלארוס, אלכסנדר רדקוב. התנועה מהווה תנועת מגזר שלישי וחברים בה מעל 180,000 איש.

גנאדי דווידקו, ראש חברת הטלוויזיה והרדיו של בלארוס, נבחר ליו"ר התנועה בשנת 2020. ההחלטה התקבלה פה אחד על ידי מועצת התנועה ב-19 בינואר.
## קישורים חיצוניים
* 

## הערות שוליים

קטגוריה:בלארוס: מפלגות
קטגוריה:מפלגות שהוקמו ב-2007
קטגוריה:בלארוס: פוליטיקה
סלטי שמיר

**סלטי שמיר** היא חברה ישראלית המייצרת ומשווקת סלטים שונים ובהם, חומוס, טחינה וכדומה. החברה הפכה לשלישית בגודלה בתחום הסלטים המצוננים בישראל.

סלטי שמיר הוקמה ב־1974 על ידי משפחת דרייזין כמתקן ייצור קטן בכפר מעש, ועם השנים הפכה לשחקנית השלישית בגודלה עם נתח שוק של כ־15%. ב-1988 עברה החברה למפעל בשטח של כ-5,000 מ"ר באזור התעשייה ברקן שבשומרון. לחברה מפעל נוסף בבית שמש, בו מרוכזת פעילות ייצור, שיווק ומכירה של מוצרי דגים. ב-1994 החברה הונפקה והפכה לציבורית.

ב־2004 מכרה משפחת דרייזין את החברה לשני שותפים, עצמון ראש ומשה גורביץ, שהתקשו לנהלה, עד שהגיעה בתוך שנה וחצי לפשיטת רגל. ב־2006 יעקב גינצבורג (לשעבר מנכ"ל קלאבמרקט) ועמי גיא רכשו את החברה מכינוס נכסים תמורת 3.75 מיליון שקל. גיא וגינצבורג קנו את החברה והכניסו אותה לשוק החרדי ובמקביל החלו לייצר סלטים ללא חומר משמר.

ב-2014 רכשה את מפעל פל דגים בסכום של 2.2 מיליון ש"ח ונכנסה לתחום הדגים, בשוק שמוערך בכ-100 מיליון ש"ח בשנה. ב-2014 גייסה החברה את השף ישראל אהרוני כפרנזטור בהשקעה של מאות אלפי שקלים.

ב-2016 נמצאו חיידקי סלמונלה במוצרים של החברה, היא הכריזה על ריקול למוצריה, ובהמשך התברר כי מקור החיידקים הם מספקית טחינה הנסיך.

בינואר 2020 אישרה רשות התחרות לחברה לרכוש את מעדני מיקי שנקלעה לקשיים. מצבה של החברה הורע בתקופת הקורונה אז רשמה הפסד של 15 מיליון ש"ח.

ב-2021 נקבע הסדר נושים לחברה שבמסגרתו חברת אס אר אקורד של עדי צים תיכנס לחברה כמשקיעה.

החברה מייצרת כ-80 מוצרים של סלטים ודגים והיא הספקית העיקרית למותג הפרטי של שופרסל, וכן מספקת מזון לצה"ל. החברה גם מייצאת אל מחוץ לישראל.

## הערות שוליים

קטגוריה:תעשיית מזון בישראל
דייווידאס סירווידיס

**דייווידאס סירווידיס** (בליטאית: **Deividas Sirvydis**; נולד ב-10 ביוני 2000 בוילנה) הוא כדורסלן ליטאי, המשחק בעמדות הסמול פורוורד והקלע בויסקונסין הרד מליגת הפיתוח של הNBA.

## קריירה
סירווידיס החל את הקריירה המקצענית שלו בקבוצת ריטאס וילנה כאשר ערך את הופעת הבכורה שלו בקבוצה הבוגרת בתאריך 29 במאי 2017 כשהוא בן 16 בלבד ועוקף את יונאס ולנצ'יונאס כשחקן הצעיר ביותר שמשחק עבור מועדון בליגה הליטאית.

בתאריך 5 בדצמבר 2017, ערך את הופעתו הראשונה ביורוקאפ כששיחק במדיה של ריטאס וילנה וסיים את העונה כשרשם ממוצעים של 6.6 נקודות ו-2.8 ריבאונדים למשחק.

בשנת 2019, הועמד לדראפט של ליגת ה-NBA ונבחר במקום ה-37 על ידי קבוצת דאלאס מאבריקס אך הועבר בטרייד לדטרויט פיסטונס אותה ייצג במסגרת ליגת הקיץ של ה-NBA.

בתאריך 23 במאי 2020, חתם על חוזה ארוך-טווח עם בקבוצת הפועל ירושלים מליגת העל הישראלית.

לקראת עונת  חתם סירווידיס על חוזה בדטרויט פיסטונס מליגת ה-NBA.

## קישורים חיצוניים

## הערות שוליים

קטגוריה:כדורסלנים ליטאים
קטגוריה:כדורסלני הפועל ירושלים
קטגוריה:כדורסלני ריטאס וילנה
קטגוריה:בחירות דראפט של דאלאס מאבריקס
קטגוריה:כדורסלני דטרויט פיסטונס
קטגוריה:ליטאים שנולדו ב-2000
מריינו

**מריינו** (ברוסית: **Марьино**) הוא ראיון של המחוז הדרום-מזרחי של העיר הפדרלית מוסקבה, שברוסיה. שטח המחוז הוא 12 קמ"ר ואוכלוסייתו מונה 254,142 תושבים (2020).

ראיון מריינו ממוקם בגדה השמאלית של נהר מוסקבה. בשנים האחרונות מתבצעת בראיון בניית דיור גדולה.

מריינו הוא הראיון המאוכלס ביותר במוסקבה.

## אתרים ראויים לציון
* פארק 850 שנה למוסקבה 
*  פארק ברטיסלבסקי 
*  פארק על שם ארטיום בורוביק 
* פארק דיסלדורף 
* מקדש איקונין אם האלוהים 
* קניון "מארי"

## קישורים חיצוניים

* 

קטגוריה:מוסקבה: נפות
פרס לורנס אוליבייה למחזמר החדש הטוב ביותר

**[[פרס לורנס אוליבייה]] למחזמר החדש הטוב ביותר** הוא פרס שנתי המוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה.

## זוכים ומועמדים
### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## מועמדויות וזכיות מרובות
### פרסים
#### חמישה פרסים
* סטיבן סונדהיים

#### שלושה פרסים
* אנדרו לויד ובר

#### שני פרסים
* תומאס מיהאן
* טים מינצ'ין
* טרוור נאן
* יו וילר

## ראו גם
* פרס דרמה דסק למחזמר מצטיין
* פרס טוני למחזמר הטוב ביותר

## קישורים חיצוניים
* 
* האתר הרשמי של פרסי אוליבייה

## הערות שוליים

קטגוריה:פרס אוליבייה
בן חזר הביתה

**בן חזר הביתה** (באנגלית: **Ben Is Back**) הוא סרט דרמה אמריקאי משנת 2018, שנכתב ובוים על ידי פיטר הדג'ס. בסרט מככבים ג'וליה רוברטס, לוקאס הדג'ס, קורטני ואנס וקתרין ניוטון. הסרט עוסק באם המתמודדת עם חזרתו הבלתי צפויה של בנה הבכור, בן, ממוסד גמילה בערב חג המולד, ובמאמציה להגן עליו מהשדים מעברו. הסרט הוקרן לראשונה בפסטיבל הסרטים הבין-לאומי בטורונטו ב-8 בספטמבר 2018, ויצא לאקרנים בארצות הברית ב-7 בדצמבר 2018. תקציב ההפקה עמד על 13 מיליון דולר, והכנסותיו בקופות הסתכמו בכ-12.6 מיליון דולר.

## עלילה
בערב חג המולד הולי ברנס מופתעת לגלות את בנה בן שב לראשונה הביתה מוקדם מדי מתקופת הגמילה בה שהה למרות החששות היא מסכימה שיישאר ליום אחד בלבד כל עוד לא תוריד ממנו את עיניה

השניים יוצאים יחד לקניות בן נתקל באנשים מעברו והעימותים עם המציאות הקשה של התמכרותו מתחילים לצוף כשהם חוזרים מהכנסייה הם מגלים שהכלב המשפחתי פונצ'ה נגנב ככל הנראה בגלל עברו של בן הוא מחליט לצאת לבד ולהחזיר את הכלב הולי בעקבותיו

במהלך הלילה השניים עוברים תחנות כואבות מהעבר בן מודה באשמה על מותה של מגי שהייתה קשורה לעולם הסמים והולי נחשפת לאנשים שניצלו אותו כשהיה מכור לבסוף בן נעלם כדי לבצע משימה עבור סוחר סמים בשם קלייטון בתמורה להחזרת הכלב

הולי עושה כל שביכולתה למצוא אותו כולל עסקאות מפוקפקות ביקורים בתחנות משטרה ובתי מרקחת וניסיונות לשחזר עקבות היא מוצאת את הכלב שמוביל אותה לאסם נטוש שם שוכב בן מחוסר הכרה לאחר שלקח מנת יתר

באמצעות ערכת החייאה שהוענקה לה היא מצליחה להחיות אותו ברגע האחרון והסרט מסתיים כשהחיים חוזרים לגופו

## שחקנים ודמויות

## ביקורות
הסרט "בן חזר הביתה" זכה לביקורות חיוביות. באתר Rotten Tomatoes, הסרט קיבל ציון של 81% בהתבסס על 219 ביקורות, עם הקונצנזוס: "בצורה מרעננת ומאופקת, 'בן חזר הביתה' חורג מהקלישאות של דרמות משפחתיות ומציג הופעות מרשימות של לוקאס הדג'ס וג'וליה רוברטס". באתר Metacritic, הסרט קיבל ציון ממוצע של 66 מתוך 100, בהתבסס על 39 ביקורות, המעיד על "ביקורות חיוביות בדרך כלל".

אבנר שביט מאתר וואלה כתב: "הסרט 'בן חוזר הביתה' הוא לא סרט גדול ולא סרט קל, אבל הוא מספק במה לאחת מתצוגות המשחק הטובות והמיוחדות של ג'וליה רוברטס, ומצליח להמחיש באיזו מידה ההתמכרות למשככי כאבים מחרבת את החברה האמריקאית".

## קישורים חיצוניים
* 

## הערות שוליים

קטגוריה:סרטי סמים אמריקאיים
קטגוריה:סרטי דרמה אמריקאיים
קטגוריה:סרטי 2018
Feast on Scraps

***Feast on Scraps*** (בעברית: "**סובב סביב שאריות**") הוא אלבום הופעה של הזמרת-יוצרת הקנדית אלאניס מוריסט אשר יצא לאור ב-10 בדצמבר 2002 על ידי חברות התקליטים מאבריק רקורדס והאחים וורנר. האלבום מתעד את הופעתה של הזמרת בהולנד בשנת 2002.

## רקע
באירופה השירים "Simple Together" ו-"Bent for U" הופצו על גבי תקליטורים נפרדים והשיר "Offer" הופץ בנפרד בברזיל, מכיוון שבאותה תקופה השיר הפך שם לפופולרי בעקבות אופרת הסבון "Celebridade", אשר שם השיר נוגן מספר פעמים.

בנוסף ל-DVD המגיל את ההופעה מצורף גם דיסק המכיל שירים חדשים של מוריסט אשר הקליטה בעבר אך לא שחררה וגם שירי צד ב' מאלבומה *[[Under Rug Swept]]*. גם השירים "Awakening Americans" ו-"Symptoms" היו אמורים להיכלל בדיסק אך מסיבות לא ידועות הם הושמטו.

## הצלחה
נכון לשנת 2008 האלבום מכר 76 אלף עותקים בארצות הברית. בנוסף השיר "Simple Together" דורג במקום ה-14 במצעד השירים הרשמי של צ'ילה ושיר הנושא של האלבום דורג במקום ה-4 במצעד הדיגיטלי האמריקאי.

## רשימת רצועות

## קישורים חיצוניים

## הערות שוליים

קטגוריה:אלבומי וידאו מ-2002
קטגוריה:אלבומי אלאניס מוריסט
קטגוריה:אלבומי הופעה באנגלית
קטגוריה:אלבומי חברת מאבריק רקורדס
הר בראון (קרולינה הצפונית)

**הר בראון** (באנגלית: **Brown Mountain**) הוא רכס הרים הממוקם על הגבול בין מחוז ברק, ומחוז קאלדוול, במערב מדינת קרוליינה הצפונית, שבארצות הברית.

הרכס ממוקם בשטח היער הלאומי פסגה, בסמוך לעיירה מורגנטאון.

גובהו של הרכס 762 מטרים מעל פני הים.

אורכו של הרכס 2.4 קילומטרים.

הרכס מהווה חלק מרכס בלו רידג'.

## תיירות
ברכס מספר מסלולי הליכה פופולריים; וכן מסלול נסיעה לולאתי עבור רכבי שטח שאורכו 18.7 קילומטרים.

### אורות הר בראון

במהלך המאה ה-20 נצפו על ההר אורות רפאים מסתוריים (המכונים אורות הר בראון) - אין להופעת האורות הסבר מדעי.

## קישורים חיצוניים

* הר בראון באתר הסקר הגאולוגי של ארצות הברית
* הר בראון באתר שירות היערות של משרד החקלאות של ארצות הברית
* מסלולי הליכה באזור הר בראון באתר hikingproject
* מסלולי רכבי שטח בהר בראון באתר alltrails
* תחזית מזג אוויר ארוכת טווח עדכנית עבור הר בראון (לפי גבהים)

; אורות הרפאים של הר בראון
* מחקר על אורות הר בראון של משרד הפנים של ארצות הברית
*

## הערות שוליים

בראון
בראון
בראון
קטגוריה:עצמים בלתי מזוהים
לגיון דוכס בראונשווייג

**לגיון דוכס בראונשווייג** (בגרמנית: **Herzoglich Braunschweigisches Korps**) הוא כוח צבאי מעורב שהוקם על ידי פרידריך וילהלם, דוכס בראונשווייג-וולפנביטל ב-1809 כתגובה למערכה של נפוליאון בונפרטה בגרמניה.

הלגיון מוכר במיוחד עבור לחימתו לצד כוחות הקואליציה במהלך המלחמות הנפוליאוניות, הוא שירת ככוח צבאי התנדבותי של דוכסות בראונשווייג וגם תחת פיקוד הצבא הבריטי ובמחצית המאה ה-19 תחת פיקוד הצבא הפרוסי. לאורך כל ההיסטוריה של הלגיון, הוא היה מזוהה במיוחד עם צבע המדים השחור שאפיין את רוב חיילי הלגיון וסמל הגולגולת (טוטנקומף) שעיטר את כובעי השאקו שלהם. משום המדים השחורים, הלגיון זכה לכינוי **שחורי בראונשווייג** (Black Brunswickers) בעיקר על ידי הבריטים, ובפי הגרמנים כונה **הכוח השחור** (Schwarze Schar) או **הלגיון השחור** (Schwarze Legion).

## היסטוריה
[230px|ממוזער|לוחמי הלגיון ב[קרב קאטר ברה (1815) מימין חיילי רגלים לבושי שחור ומשמאל יגרים.]]
לגיון בראונשווייג הוקם על ידי פרידריך וילהלם, דוכס בראונשווייג-וולפנביטל מכספו האישי, כאשר תחילה הורכב מכ-2,300 מתנדבים ברובם תושבי הדוכסות. בשלוש השנים הראשונות לקיומו, לחם לצד כוחות הקואליציה כנגד צבא נפוליאון עד ששטחי הדוכסות יחד עם שאר נסיכויות גרמניה נפלו לידי הרפובליקה הצרפתית.

הלגיון הצליח להימלט מגרמניה ב-1809 אל מול הכיבוש הצרפתי ופונה על ידי הצי המלכותי הבריטי לממלכה המאוחדת. הוא נכנס לשרת תחת הצבא הבריטי והדוכס קיבל דרגת לוטננט גנרל כמפקד הכוח שפוצל לשני רגימנטים; רגימנט היגרים בראונשווייג-אולז (רגלים קלים) ורגימנט ההוסרים בראונשווייג-אולז. כחלק מחיל המשלוח הבריטי לחמו הרגימנטים הבראונשייגים בחצי האי האיברי ובהמשך במערכת ווטרלו, שם בקרב קאטר ברה נהרג דוכס בראונשווייג עצמו כשהוא מוביל את חייליו בשדה הקרב. לאחר הניצחון בקרב ווטרלו וסיומן של המלחמות הנפוליאוניות המשיך הלגיון לשרת את דוכסות בראונשווייג החופשית.

בשנת 1866 הלגיון התמזג לשורות הצבא הפרוסי על שני הרגימנטים שלו בשם "רגימנט רגלים בראונשווייג מס' 92" ו-"רגימנט הוסרים בראונשווייג מס' 17". שני הרגימנטים המשיכו לשרת תחת הצבא הפרוסי ולאחר מכן תחת צבא האימפריה הגרמנית עד שפורקו סופית עם סיום מלחמת העולם הראשונה ב-1918. רגימנט ההוסרים בראונשווייג לצד רגימנט משמר ההוסרים הראשון והשני היו שלוש יחידות הפרשים היחידות במלחמת העולם הראשונה שעשו שימוש בסמל הטוטנקוף.

## תמונות

Knötel I, 32.jpg|רובאים ומאחוריהם חיילים רגליים, 1809.
Knötel I, 33.jpg|הוסר ואוהלנים, 1809.
Monten LB 1843.jpg|גדוד המשמר, 1843.


## ראו גם
* פרידריך וילהלם, דוכס בראונשווייג-וולפנביטל
* הלגיון הגרמני של המלך

## לקריאה נוספת
* Otto Von Pivka, **The Black Brunswickers**, Oxford UK: Osprey Publishing, 1973.

## קישורים חיצוניים

## הערות שוליים

קטגוריה:יחידות צבא גרמניות היסטוריות
קטגוריה:המלחמות הנפוליאוניות
So-Called Chaos

***So-Called Chaos*** (בעברית: "**כאוס כביכול**") הוא אלבומה השישי של הזמרת אלאניס מוריסט אשר יצא ב-18 במאי 2004.

## רקע
בתקופה שקדמה להקלטות האלבום פגשה מוריסט את ארוסה לשעבר ראיין ריינולדס אשר מערכת היחסים איתו השפיעה על השירים באלבום בכך ששירי האלבום הפכו לשירים מאושרים, נינוחים ורגועים יותר ביחס לשירים הקודמים שלה.

מתוך האלבום יצאו 3 סינגלים כאשר הסינגל הראשון היה השיר "Everything". השיר לא זכה להצלחה בארצות הברית כאשר הגיע למקום ה-76 במדינה (ובכך הפך לסינגל המוביל הכי פחות מצליח שלה במדינה) אך כן זכה להצלחה באירופה כאשר הגיע למקום ה-20 במצעד האירופאי הרשמי. בנוסף גם הגיע למקום ה-15 באוסטרליה ולמקום ה-3 בקנדה. מבחינת ביקורות השיר קיבל ביקורות מעורבות. הסינגל השני מהאלבום היה השיר "Out Is Through" אך בשונה מהשיר הקודם הוא לא זכה להצלחה. הסינגל השלישי היה השיר "Eight Easy Steps" אך גם הוא בדומה לסינגל הקודם לא זכה להצלחה. בנוסף השיר "Excuses" גם יצא כסינגל אך בברזיל בלבד, אך לא זכה שם להצלחה כאשר לא הצליח להיכנס ל-40 העליונים.

## ביקורת
ביקורות על האלבום היו מעורבות. חלק מהמבקרים שיבחו את העובדה כי האלבום היה "נגיש" יותר לקהל הרחב ויותר מיינסטרמי ביחס לאלבומיה הקודמים אך חלק גם ציינו את זה כנקודת תורפה של האלבום בטענה שהיא איבדה את האופי המוזיקלי שלה לטובת מכירות והשמעות ברדיו.

## הצלחה
האלבום הגיע למקום השני בקנדה ומכר 11,200 עותקים בשבוע הראשון ליציאתו. בארצות הברית הוא הגיע בשיאו למקום ה-5 ומכר 287 אלף עותקים בשבועיים. בעקבות כך זהו היה אלבומה הראשון של מוריסט שלא הגיע למקום הראשון במדינה וכשל מלהישאר יותר משבועיים בעשירייה הפותחת. נכון למרץ 2012 האלבום מכר 474 אלף עותקים במדינה.

## רשימת רצועות

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי אלאניס מוריסט
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומי חברת מאבריק רקורדס
ג'וזפה מרקאלי

**ג'וזפה מרקאלי** (באיטלקית: **Giuseppe Mercalli**; 21 במאי 1850 – 19 במרץ 1914) היה וולקנולוג איטלקי ושימש גם ככומר קתולי. הוא ידוע בעיקר בזכות הסולם להערכת העוצמה הסייסמית ברעידת אדמה שפיתח וקרוי על שמו.

## ביוגרפיה וקריירה דתית ומדעית
### כמוּרָה וווּלקנולוגיה
מרקאלי נולד במילאנו, איטליה בשנת 1850. בצעירותו הוסמך לכמורה בכנסייה הקתולית. בשנת 1874 קיבל תואר במדעי הטבע ולאחר מכן מונה לפרופסור למדעי הטבע בסמינר מילאנו. הוא התמנה על ידי ממשלת איטליה לפרופסור באוניברסיטת דומוסולה. בסוף שנות ה-80 של המאה ה-19 הוא התמנה להיות פרופסור לגאולוגיה באוניברסיטת קטניה – העתיקה ביותר בסיציליה וב-1892 עבר לאוניברסיטת נאפולי, שם שימש במקביל, משנת 1911, ועד יום מותו כמנהל תחנת התצפית לפעילות הר הוזוב. הוא הירבה בתצפיות על התפרצויות וולקניות גם במקומות אחרים באיטליה כמו של הסטרומבולי ובאיים האאוליים שמצפון לסיציליה, בים הטירני. תיאוריו את ההתפרצויות הללו, היוו בסיס ליצירת הסולם למדידת עוצמת 2 סוגים של התפרצות געשית: התפרצות סטרומבוליתית והתפרצות וולקנית. לתיאורי ההתפרצויות הגעשיות הספיק להוסיף צילום שצילם בעת התפרצות הווזוב, בשנת 1906.

### חקר רעידות אדמה

במחצית השנייה של המאה ה-19, החלו להתפתח סולמות להערכת העוצמה הסייסמית של רעידת האדמה. מרקאלי פרסם באמצע שנות ה-80 של המאה ה-19 סולם בן 6 דרגות שלא זכה לפופולריות רבה. הסולם העיקרי שהיה בשימוש בעת ההיא היה סולם רוסי פורל בעל 10 הדרגות.

סולם זה שופר בשנת 1902 על ידי מרקאלי שהוסיף לכותרות של רוסי-פורל תיאורים מפורטים יותר של אפקטים סייסמיים.

בשנת 1904 הציע איטלקי אחר בשם אדולפו קָנכַּני סולם בן 12 דרגות, זאת מכיוון שהתברר, שכשמדובר ברעידות אדמה חזקות, 10 דרגות אינן מספיקות לתאר האפקטים החזקים ביותר ברזולוציה הנדרשת, והדבר תוקן על ידי הוספת 2 דרגות בקצה העליון של הסקאלה: דרגה 11 (XI) ודרגה 12 (XII). בסולם זה דרגה 1 (I) סימנה מצב שרעידת האדמה כלל לא הורגשה באתר הנתון, בעוד שדרגה XII סימנה מצב של הרס טוטלי בו. גם לסולם זה הייתה מגבלה גדולה, מכיוון שקנכני ויתר על תיאור מפורט בכל דרגה של עוצמה סייסמית, והסתפק רק בכותרות כמו: "הרס, "פחד" וכיוצא בזה, וכן הערכה של מידת תאוצת הקרקע שגרמה לאפקטים הללו.

רק בשנת 1912 התפרסם סולם בן 12, דרגות עם תיאורים מפורטים, על ידי הגאופיזיקאי הגרמני אוגוסט היינריך זיברג. סולם זה, היווה את הבסיס לכל סולמות הערכת העוצמה הסייסמית בעלי 12 הדרגות שנעשה בהם שימוש עד היום. סולם זה, בתיקונים קלים, נקרא אז סולם מרקאלי-קנקני-זיברג. בשנת 1931 הסולם הזה תורגם לאנגלית, על ידי הארי ווד ופרנק ניומן, ומסיבה בלתי ידועה הם קראו לו סולם מרקאלי המתוקן  שזהו שמו עד היום. לא ידוע מדוע שמותיהם של זיברג וקנכני הודרו משם הסולם הזה.

## אחריתו
כאמור לעיל, ב-1892 עבר לאוניברסיטת נאפולי, שם שימש במקביל, משנת 1911, ועד יום מותו כמנהל תחנת התצפית לפעילות הר הוזוב. מותו היה אפוף מסתורין ובנסיבות חשודות. לכאורה, בליל 19 מרץ 1914 הוא הפיל בשוגג את מנורת הפרפין שלאורה עבד בחדרו עד שעה מאוחרת מאוד, וכך נגרמה שרפה עזה בביתו. גופתו החרוכה נמצאה ליד מיטתו. הרשויות קבעו שייתכן שנרצח וכספו נשדד, והדליקה בוצעה על ידי רוצחו כדי להעלים ראיות.

## ראו גם
* עוצמה סייסמית
* סולם סייסמי

## קישורים חיצוניים

## ביאורים

## הערות שוליים

קטגוריה:גאולוגים
קטגוריה:כמרים איטלקים
קטגוריה:מחקר מאקרוסייסמי
קטגוריה:איטלקים שנולדו ב-1850
קטגוריה:נפטרים ב-1914
היי שקטה

"**היי שקטה**" הוא שיר שכתבה רחל שפירא, הלחין יהודה פוליקר, וביצעה ריקי גל. השיר יצא לאור בשנת 1993.

## רקע
השיר נכלל באלבומה השלישי של ריקי גל "חפש בי", שאת רוב לחניו הלחין יהודה פוליקר.

לדברי ריקי גל: "הטקסט היה בערך אצל כל הזמרות בארץ ללא לחן. הלכתי איתו ליהודה, הוא הסתכל על המילים ואמר 'רגע אחד, כבר הלחנתי את השיר הזה, אבל ריטה לא אהבה את הלחן, וכבר עשיתי מהמנגינה משהו אחר בשביל עצמי. יהודה ראה פה הזדמנות נהדרת והוציא מאחת המגירות שלו קלטת עם לחן אחר. באופן מופלא, גם המנגינה הזאת שלו התלבשה כמו כפפה על הטקסט. אמרתי לרחל שפירא שתודיע לכל הזמרות שהשיר תפוס, הרגשתי שהייתי חייבת לבצע את השיר הזה".

## במצעדי הפזמונים
במצעד בפזמונים העברי השנתי של רשת ג' לשנת תשנ"ד (1994) דורג השיר במקום ה-31.

## ביצועים נוספים
*בשנת 2004 הוציאה הזמרת עדי כהן גרסת כיסוי של השיר במסגרת התכנית כוכב נולד. מאז מבצעת את השיר עד היום בהופעותיה.
*במרץ 2018, לכבוד יום האישה, ביצעה עדן אלנה גרסת כיסוי לשיר בדואט עם עברי לידר.
*ביוני 2024 ביצע נועם בתן את השיר כחלק מפרויקט המחווה "מעפר פורחת שושנה", המוקדש לשיריה של הפזמונאית רחל שפירא.

## קישורים חיצוניים
* 
* 
* 
* 
*  ניר גורלי ומאיה קוסובר, מגישים, היי שקטה | לייב בבית אבי חי #3, בפודקאסט "שיר אחד", 4 באפריל 2022
* 

## הערות שוליים

קטגוריה:שירי 1993
קטגוריה:סינגלים מ-1993
קטגוריה:שירי ריקי גל
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי יהודה פוליקר
Drive Slow

**Drive Slow** (בעברית: **סע לאט**) הוא סינגל שהוקלט על ידי הראפר האמריקאי קניה וסט, בשיתוף הראפרים האמריקאים פול וול ו-GLC, מתוך אלבום האולפן השני שלו, Late Registration. השיר יצא לאור ב-6 ביוני 2006, על ידי חברות התקליטים רוק-א-פלה רקורדס, סווישה האוס, אסיילום רקורדס ואטלנטיק רקורדס, כסינגל החמישי והאחרון מתוך האלבום.

## רקע וכתיבה
במקור, הייתה אמורה להתארח בשיר הראפרית הבריטית , שלא יכלה להקליט את השיר עקב לוח זמנים עמוס. בדומה לרוב האלבום, הסינגל מסמן התפתחות משמעותית בהפקתו של וסט, המכיל בתוכו את סגנון הג'אז ראפ, לצד השפעות של מוזיקת נשמה. אף על פי שהשיר זכה לשבחים רבים ממבקרי המוזיקה, הסינגל לא נכנס למצעדי הפזמונים, עקב חוסר בהשמעות ברדיו.

נכון ל-2020, השיר עומד על כ-36 מיליון השמעות ברשת הזרמת המדיה ספוטיפיי.

## וידאו קליפ
את הווידאו קליפ הנלווה שצולם לשיר ביים הייפ ויליאמס, והוא צולם ברינו ולאס וגאס. הקליפ, שהועלה בבכורה בתוכנית "Total Request Live" של MTV ב-23 במאי 2006, מלווה את גרסת הרמיקס של השיר, בה מתארח הראפר T.I. בנוסף, מיתרי כינור שסיפקה הכנרת הישראלית מירי בן-ארי נוספו לשיר, שהשתנה במקצת, תוך שתווים מסוימים התארכו והופכו לעיתים תכופות יותר.

## רשימת רצועות
**תקליטור סינגל (ארצות הברית)**

**צד א**'
# "We Major" (Clean)
# "We Major" (Dirty)
# "We Major" (Instrumental)

**צד ב**'
# "Drive Slow" (Clean)
# "Drive Slow" (Dirty)
# "Drive Slow" (Instrumental)

## היסטוריית יציאות לאור

## קישורים חיצוניים

## הערות שוליים

קטגוריה:שירי 2005
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי הייפ ויליאמס
קטגוריה:שירי זהב בארצות הברית
קטגוריה:סינגלים בהוצאת רוק-א-פלה רקורדס
יחסי הרפובליקה הדמוקרטית של קונגו – יפן

**יחסי הרפובליקה הדמוקרטית של קונגו–יפן** הם היחסים הדיפלומטיים הרשמיים שבין **[[הרפובליקה הדמוקרטית של קונגו]]** לבין **[[יפן]]**.

## סקירה כללית
הרפובליקה הדמוקרטית של קונגו ויפן מקיימות יחסים דיפלומטיים רשמיים. היחסים הדיפלומטיים שבין הרפובליקה הדמוקרטית של קונגו לבין יפן כוננו ב-30 ביוני 1960, יום הכרתה של יפן בעצמאותה של הרפובליקה הדמוקרטית של קונגו מבלגיה.

## ביקורים רמי דרג
### מהרפובליקה הדמוקרטית של קונגו ליפן
* ז'וזף קבילה, נשיא הרפובליקה הדמוקרטית של קונגו (2005)
* פליקס צ'יסקדי, נשיא הרפובליקה הדמוקרטית של קונגו (2019)

## נציגויות דיפלומטיות
[ממוזער|250px|שגרירות הרפובליקה הדמוקרטית של קונגו ב[טוקיו, בירת יפן]]
* הרפובליקה הדמוקרטית של קונגו מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. הרפובליקה הדמוקרטית של קונגו מיוצגת ביפן בדרג הקונסולרי, באמצעות קונסוליה רשמית אחת בעיקר קובה.
* יפן מיוצגת ברפובליקה הדמוקרטית של קונגו בדרג השגרירות, באמצעות שגרירות רשמית שהיא מחזיקה בקינשאסה, בירת המדינה.

## קישורים חיצוניים

* יחסי הרפובליקה הדמוקרטית של קונגו–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי החוץ של מקדוניה הצפונית

מאז עצמאותה ב-1991 של מקדוניה הצפונית, **יחסי החוץ של מקדוניה הצפונית** התאפיינו בעיקר במאמציה של המדינה לזכות בחברות בארגונים בינלאומיים כמו נאט"ו והאיחוד האירופי ולזכות בהכרה בין-לאומית תחת שמה החוקתי. למקדוניה הצפונית היה סכסוך על שם המדינה עם יוון השכנה. התנגדויות יווניות לשמה של המדינה הביאו אותה להתקבל לאו"ם ולמספר פורומים בין-לאומיים אחרים, אבל רק בשם הזמני, הרפובליקה היוגוסלבית לשעבר של מקדוניה.

## הכרה בין-לאומית
טקסט=|ממוזער|500x500 פיקסלים|מדינות שמקיימות יחסים דיפלומטיים עם מקדוניה הצפונית
מקדוניה הצפונית נהייתה למדינה חברה באו"ם ב-8 באפריל 1993, כ-18 חודשים לאחר עצמאותה מהרפובליקה הפדרלית הסוציאליסטית של יוגוסלביה. שמה הזמני באו"ם היה "הרפובליקה היוגוסלבית לשעבר של מקדוניה", בהמתנה להחלטה, למחלוקת ארוכת השנים על שמה של המדינה. באופן יוצא דופן, דגל המדינה לא הונף במטה האו"ם כאשר המדינה הצטרפה לאו"ם. רק לאחר שינוי דגל המדינה הונף במטה האו"ם. גופים בין-לאומיים אחרים, כמו האיחוד האירופי, איגוד השידור האירופי, והוועד האולימפי הבינלאומי אימצו את אותה אמנת השמות. הארגון נאט"ו השתמש בשם זה גם במסמכים רשמיים, אך הוסיף הסבר על המדינות החברות שמכירות בשם החוקתי.

כל המדינות החברות באו"ם מכירות כיום במקדוניה הצפונית כמדינה ריבונית. ארבעה מחמשת החברים הקבועים של מועצת הביטחון של האומות המאוחדות (בריטניה, ארצות הברית, רוסיה, והרפובליקה העממית של סין) ומעל מ-130 המדינות החברות באו"ם אחרים הכירו במדינה בשמה החוקתי הקודם, הרפובליקה של מקדוניה, ולא לפי השם המוכר באו"ם.

## קישורים חיצוניים

*  

## הערות שוליים

*
מקדוניה הצפונית
דוד רונן

**דוד (דודיק) רונן (כהן)** (25 במאי 1928 – 22 בספטמבר 2025) היה איש מערכת הביטחון הישראלית. כיהן כסגן ראש שירות הביטחון הכללי וכמפקד מרחב ירושלים, יהודה ושומרון.

## ביוגרפיה
רונן נולד בעיר העתיקה בירושלים. בגיל 14 הצטרף לארגון ההגנה, ב-1945 הצטרף לפלמ"ח והוצב במחלקת כנרת. ב-1947 שירת בש"י. ב-1948 חזר לשירות בפלמ"ח ובהמשך שירת בצה"ל. עבר קורס מ"כים ושירת בפלוגה ד' של הגדוד הראשון. הוא השתתף בקרבות מלכיה, בקרב לטרון, קרב חוליקאת, קרב תל קוניטרה, קרב חרבת מחאז, וטריז בית חנון במבצע יואב. בספטמבר 1949 השתחרר משירות בצה"ל והצטרף לקיבוץ צובה.

ב-1952 התגייס לשירות הביטחון הכללי ועבד בו עד עזיבתו ב-1955. ב-1957 חזר לשב"כ, במהלך שירותו הושאל למוסד ופעל תחת זהות בדויה ערבית באיראן ואחר כך באסמרה (בזמנו אתיופיה) במשך חמש שנים. כאיש השב"כ היה מפעילו במשך שש שנים של רפעת אל גמאל, סוכן מצרי שהוכפל על ידי השב"כ אחרי שהגיע לישראל בשם "ז'אק ביטון" וקיבל את הכינוי "יתד" על ידי מפעיליו הישראלים. ב"יתד" נעשה שימוש לשם הונאת המצרים לפני מלחמת ששת הימים. במלחמת ששת הימים הגיע עם הכוחות הפורצים לעיר העתיקה בירושלים ושימש כרכז השב"כ הראשון בעיר העתיקה במזרח העיר. בשנת 1970 פעל כאיש שטח של השב"כ ברצועת עזה ויחד עם מאיר דגן היה שותף להקמת ולהפעלת "סיירת רימון" ששימשה מודל מוקדם ליחידות המסתערבים ושפעלה בתחכום רב ובתחבולות והביאה לסיכול של מבוקשים חמושים רבים מארגוני הטרור. בהמשך שירותו מונה רונן לראש מרחב ירושלים, יהודה ושומרון. במסגרת תפקידיו המאורחים יותר בשב"כ פיקד על מבצע האבטחה בעת ביקורו של הנשיא סאדאת ב-1977 בארץ וכן שימש כאחראי הביטחון בצפון אמריקה. בהמשך שירותו מונה רונן לראש מרחב ירושלים, יהודה ושומרון. כמו כן שימש סגן ראש השב"כ עד פרישתו ב-1988.

רונן מונה לחבר הנהלה בחברת הכשרת היישוב של יעקב נמרודי אותו הכיר משירותם המשותף במערכת הביטחון ובאיראן. הוא שימש כסמנכ"ל החברה וכן אחראי על הביטחון בעיתון מעריב שתחת שליטתה. בעקבות חלקו בפרשת האזנות הסתר הורשע ב-1998 יחד עם מנכ"ל החברה עופר נמרודי בעבירות של האזנת סתר ושיבוש מהלכי משפט. הוא נידון לשישה חודשי עבודות שירות וקנס של 100,000 ש"ח. ב-2002 פרש מהחברה.

על תקופת שירותו בשב"כ פרסם שני ספרים:
*"שנת שב"כ: ההיערכות ביהודה ושומרון, שנה ראשונה", הוצאת משרד הביטחון, 1989
*"עקיצת הדבור: סיפורו של סוכן כפול", הוצאת מעריב-הד ארצי, 1998 - עלילת הספר קשורה לאירועי פרשת "יתד"

## קישורים חיצוניים
* דוד רונן, באתר הפלמ"ח

## הערות שוליים

קטגוריה:סגני ראש השב"כ
קטגוריה:לוחמי הפלמ"ח
קטגוריה:אנשי המוסד
קטגוריה:מורשעים בדין בישראל
קטגוריה:אנשי הש"י
קטגוריה:אנשי היישוב ילידי הארץ
קטגוריה:צובה: אישים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1928
קטגוריה:ישראלים שנפטרו ב-2025
יחסי יפן–קמרון

**יחסי יפן–קמרון** הם היחסים הדיפלומטיים הרשמיים שבין **[[יפן]]** לבין **[[קמרון|הרפובליקה של קמרון]]**.

## סקירה כללית
יפן והרפובליקה של קמרון מקיימות יחסים דיפלומטיים רשמיים. היחסים הדיפלומטיים הרשמיים שבין יפן לבין קמרון כוננו בשנת 1960.

## ביקורים רמי דרג
### מקמרון ליפן
* פול בייה, נשיא קמרון (2006)

## נציגויות דיפלומטיות
* יפן מיוצגת בקמרון בדרג השגרירות, באמצעות שגרירות רשמית שהיא מחזיקה ביאונדה, בירת המדינה.
* קמרון מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים
* יחסי יפן–קמרון, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
שתיקתה של העיר הלבנה

**שתיקתה של העיר הלבנה** (בספרדית: **El silencio de la ciudad blanca**) הוא רומן ספרותי משטרתי ספרדי משנת 2016, שנכתב על ידי אווה גרסיה סאנץ דה אורטורי.סאנץ דה אורטורי עבדה כאופטומטריסטית עד שהחליטה להקדיש את עצמה לספרות. לכתיבת רומן זה היא נכנסה לאקדמיה למשטרה להתאקלם וללמוד הן על עבודת המשטרה והן על פסיכולוגיה פלילית.

## עלילה
הרומן מתרחש בוויטוריה, בשנת 2016. לפני 20 שנה פשעי פולחן טרגיים גרמו לבהלה בין העיר לפרובינציה עד להאשמת ארכאולוג מפורסם שנידון לכלא. אך כאשר הוא עומד להשתחרר, הפשעים מתחדשים באותו אופן פעולה: הקורבנות מוצגים במספרים אחדים עם פרחים המכונים אגוזקילוריות במקומות היסטוריים בעיר. לכל הקורבנות יש מכפיל גיל 5 ולהם שמות משפחה מורכבים. אונאי לופז דה איילה, מומחה צעיר לדיוקנים פליליים, מופקד על לכידת הרוצח בעודו מתמודד בפני טרגדיה אישית שהייתה לו בעבר

## עיבוד קולנועי
בשנת 2019 הרומן עובד לסרט "רצח כפול: שתיקתה של העיר הלבנה". הפצת הסרט על ידי נטפליקס החלה במרץ 2020. התפקיד הראשי בסרט שוחק על ידי בלן רואדה.

## קישורים חיצוניים
* שתיקתה של העיר הלבנה, באתר כוכב הספרים
* 

## הערות שוליים

קטגוריה:ספרים שעובדו לסרטים
קטגוריה:ספרי 2016
קטגוריה:ספרי מתח
קטגוריה:רומנים (סוגה ספרותית)